o
PATRICIA KING - IKUINEN RAKKAUS Yövalon ulottuvuus
Tervetuloa ohjelmaan. Olen Patricia King.
Tänään vieraanamme on Annie Dieselberg.
Olet tullut tänne Bangkokista Thaimaasta.
Olen nähnyt Bangkokissa, mitä teet siellä NightLightissa.
Kerrotko hieman itsestäsi ja siitä kuinka päädyit Bangkokiin, -
jossa teet työtä prostituoitujen ja ihmiskaupan uhrien parissa.
Vanhempani olivat lähetyssaarnaajia Afrikassa.
Vietin ison osan lapsuudestani nykyisessä Kongossa.
Siellä Jumala alkoi muovata minua.
Hän pani sydämelleni yhteiskunnan syrjäänsysäämät, -
ne joita kohdellaan epäoikeudenmukaisesti.
Näin jo lapsena asioita, jotka ahdistivat minua.
Olin hyvin ujo. Mutta unohdin itseni, kun näin -
epäoikeudenmukaisuutta. Minun oli puolustettava uhria.
Jälkikäteen ajateltuna huomaan, että Jumala muovasi minua.
Lähdin mieheni kanssa lähetyssaarnaajaksi Thaimaahan.
Minua liikuttivat erityisesti naisprostituoidut.
Ajattelin, että heidän auttamisensa olisi unelmatyöni.
Se on varmasti ollut kutsumustyö Jumalalta. Jos joku kutsuu tuota -
unelmatyökseen, se voi olla vain Jumalan kutsu.
Muistan kun tapasimme ensi kertaa vuosia sitten.
Olin ensimmäistä kertaa Thaimaassa. Herra oli puhunut minulle siitä, -
että opettaisi minulle seksiturismista.
En tiennyt miten seksi ja turismi liittyvät toisiinsa.
Kun saavuin Thaimaahan, -
olin murtunut siitä mitä näimme.
Miten tyttöjä kohdeltiin ja mihin he olivat sekaantuneet.
Sinä veit meidät kierrokselle ja näytit meille, -
miten epäoikeuden- mukaista se kaikki oli.
Olin sinä iltana niin murtunut, etten saanut unta.
Se on varmaan useimpien ensireaktio.
Heidän auttamisensa tuskin on monen unelmatyö.
Yön kuluessa Jumala osoitti, että asialle voi tehdä jotakin.
Hänen valonsa on suurempi kuin pimeys.
Pidän järjestönne nimestä, NightLight (Yövalo).
Kerro meille lisää elämästäsi.
Tämä on ollut unelmatyöni. Kun tuntee Jumalan sydämen, -
ja rakastaa häntä, haluaa tehdä mitä hänen sydämellään on.
Kun näin niitä naisia, tunsin miten Jumala rakastaa heitä.
Aluksi olin kuitenkin järkyttynyt ja -
näkemäni asiat piinasivat minua öisin.
Mietin, miten maailmassa voi olla niin paljon pahuutta.
Nuorena suhtauduin maailmaan Pollyannan tavoin:
Kaikki on hyvää ja kaikki ihmiset ovat hyviä.
Aluksi oli musertavaa kohdata sellaista pimeyttä.
Ajattelin, että maailma on pahempi kuin olin luullut.
Pahuutta on maailmassa paljon.
Mutta olen alkanut ymmärtää, että kun näen pahuuden, -
se merkitsee, että Jumala ei hyväksy sitä.
Hän tekee asialle jotakin. Jumala on ihmeellinen.
Kun kuulemme kauheuksista, se merkitsee, -
että Jumala haluaa puuttua asioihin.
Jos ei puuttuisi, Hän ei antaisi meidän tietää siitä.
Hän haluaa meidän toteuttavan suunnitelmiaan.
Järjestimme hiljattain tapahtuman, jossa Bobby Conner puhui.
Hän sanoi: "Jumala, haluamme nähdä tekojasi."
Mutta Jumala sanoi meille: "On vain lähdettävä liikkeelle."
Ja sitä sinä teet. Työ on rakkauden osoittamista Jumalalle.
Kun näet miten tytöt kärsivät ja mitä he käyvät läpi ...
Heitä kohdellaan todella kaltoin.
Jumalan rakkaus voi parantaa heidät ja vapauttaa kaikesta kauheasta.
Kerroit minulle eräästä kolumbialaisesta uranaisesta.
Häntä huijattiin ja hänet myytiin.
Tämä tarina oli minulle yllätys. Jokainen tarina on erilainen.
Hän työskenteli Kolumbiassa kauneushoitolassa -
ja unelmoi omasta kauneushoitolasta.
Eräs asiakas kertoi hänelle, että Kiinasta saa -
halvemmalla tuotteita, joita kauneushoitolassa tarvitaan.
Hän säästi rahaa matkaan ja tuotteiden ostamiseen.
Lentokentällä vastassa oli kyseinen asiakas ja tämän mies.
He sanoivat, että hänet oli myyty kiinalaisille prostituoiduksi.
- Uskomatonta!
Nainen oli shokkitilassa eikä pystynyt panemaan vastaan.
He pakottivat hänet autoon ja veivät bordelliin.
Se oli painajaismaista. - Hän joutui bordelliin Kiinassa.
Kun kerroit tarinaa, ajattelin, että kuka tahansa -
ammatinharjoittaja voisi uskoa tuollaisen valheen.
Kiinan kaltaisista maista -
voi ostaa kyseisiä tuotteita.
Ja se kuulostaa täysin lailliselta.
Nainen oli vielä hänen oma asiakkaansa ...
Hän oli siis jonkin aikaa Kiinassa.
Hän oli naimisissa ja hänellä oli lapsia.
Hän aikoi viipyä Kiinassa vain muutaman viikon.
Mutta hänet raiskattiin ja pakotettiin prostituutioon.
Hän oli jopa vankilassa jonkin aikaa.
Kun viisumi vanheni, ihmiskauppiaat lähettivät hänet Bangkokiin.
He eivät tulleet mukaan, mutta sanoivat että naista tarkkailtiin.
Nainen eli edelleen pelossa. Hänet raiskattiin -
erittäin väkivaltaisesti, jotta hän murtuisi ja alistuisi.
Onko sellainen normaalia? - On. Hän kieltäytyi prostituutiosta.
Hän sanoi rakastavansa miestään eikä halunnut myydä itseään.
He sanoivat opettavansa hänelle, -
millaista on olla prostituoitu.
Raiskaus on hallintaa.
Ilm.18:ssa puhutaan siitä, kuinka Babylonian henki -
vaikuttaa maailman kauppamiehissä.
Siinä puhutaan tuotteista, joita myydään.
Hämmästyin siitä, että jakeessa 13. sanotaan, -
että kauppatavarana ovat hevoset ja vaunut ja orjat.
Ihmisiä ostetaan tekemään työtä. Ja sielut.
Seksikaupassa on kyse juuri tästä. Uskomatonta.
Ihmiset ovat Jumalan kallis- arvoisimpia ja rakkaimpia luotuja.
Olet ollut mukana bordellien ratsioissa.
Sinut tunnetaan Bangkokissa henkilönä, joka tavoittaa, -
vapauttaa ja uudelleenkouluttaa tyttöjä.
Jotta he saavat takaisin omanarvontunteensa.
Puhutaan lisää siitä tauon jälkeen.
Tiesitkö, että naisia ja lapsia myydään yli rajojen.
Heidät pakotetaan orjatyöhön.
Kambodzan Poipet on maailmanlaajuisen -
ihmiskaupan keskus.
Xpmissions tekee yhteistyötä -
paikallisten seurakuntien kanssa Poipetissa.
Tule mukaan auttamaan köyhiä, julistamaan evankeliumia, -
parantamaan sairaita ja osoittamaan rakkautta hädänalaisille.
Ihmiskauppa koskee miehiä, naisia ja lapsia.
Kirja kärsimyksistä ja pelastumisesta.
"For their tears I died" sisältää ihmiskaupan uhrien -
kertomuksia pelastumisesta.
Soita ruudulla näkyvään numeroon ja tilaa kirja.
Tai tilaa se netistä osoitteesta xpmedia.com
Tule mukaan "Kasva yliluonnollisuuteen"-seminaariin.
Yliluonnollista voimaa ja voitelua.
Puhujina Mark Chironna, Che Ahn, Keith Miller, Michael Maiden, -
Dennis Falcon, Robert Stearns ja Patricia King.
25. - 27.10.2012 Phoenix, Arizona.
Haluaisin kuulla lisää siitä naisesta, joka otettiin vangiksi Kiinassa.
Hänet on ilmeisesti pelastettu. Hän on turvassa.
Miten tarina päättyi? Mitä naiselle tapahtui?
Onko hän vapaa ja palannut miehensä luo?
Nainen ei voinut palata Thaimaasta Kiinaan.
Ihmiskauppias sanoi, että naisen piti maksaa -
20 000 dollaria, jos halusi vapaaksi.
Nainen ei pystynyt ansaitsemaan niin paljon.
He sopivat lopulta 2 000 dollarista.
Nainen oli jo maksanut hänelle 7 000 dollaria.
2 000 dollarin maksamiseen kului noin vuosi.
Hän tunsi itsensä prostituution vangiksi.
Aviomies oli ottanut eron, koska hän oli ollut poissa 2 vuotta.
Hän pelkäsi mennä kotiin. Hän meni hakemaan -
uutta viisumia naapurimaasta, jossa eräs uskova tapasi hänet.
Molemmat puhuivat espanjaa ja alkoivat jutella.
Tämä uskova nainen sai kuulla osan tarinaa.
Hän ei tiennyt tämänkaltaisesta työstä.
Hän sääli naista. He pitivät yhteyttä puhelimitse.
He soittivat minulle ja kysyivät, mitä voisimme tehdä.
Menin tapaamaan häntä.
Ensi kertaa 2 vuoteen hän sai kertoa, miten hänet oli -
raiskattu ja pakotettu prostituutioon.
Kerroimme auttavamme häntä palaamaan kotiin.
Hänen ei tarvinnut enää jatkaa prostituoituna.
Veimme hänet toiseen järjestöön, -
joka auttoi häntä saamaan lentolipun.
Hän pääsee pian kotiin. Jumala puuttui asiaan.
Ihanaa. Sinä ja tiimisi olette kouluttautuneet myös -
vapauttamaan ihmisiä pahoista hengistä.
Siinä tilanteessa voi altistua pahoille henkivalloille.
Demonit voivat mennä asumaan ihmisiin. Tai painostaa heitä.
Eivätkä he tiedä, miten vapautua hengellisestä orjuudesta.
On yksi asia vapautua orjuudesta, -
mutta sillä on myös hengellinen ulottuvuus.
Monet tarvitsevat myös vapautusta pahoista hengistä.
Thaimaassa on paljon animismia. Henkiä palvotaan täysin avoimesti.
Samaa tapahtuu kaikkialla. Jopa Amerikassa.
Mutta Thaimaassa asiaan on helpompi puuttua, koska se on avointa.
Naiset tietävät, että henget ovat läsnä.
Kun he kääntyvät kristityiksi, henget alkavat rangaista heitä.
He näkevät painajaisia, joissa joku ajaa heitä takaa tappaakseen.
Heistä tuntuu, että heitä kuristetaan unessa.
He yrittävät lukea Sanaa, mutteivät näe sivua.
He saavat kovia päänsärkyjä tai alkavat voida pahoin.
He tietävät, että pahat henget kiusaavat heitä -
ja tulevat pyytämään vapautusta.
Monet naiset, jotka ovat jättäneet prostituution, kantavat mukanaan -
menneisyyden taakkaa. Ja heissä voi asua pahoja henkiä.
Heidän on vapauduttava hengistä löytääkseen vapauden.
On hyvin surullista, -
että naiset eivät pyydä rukousta seksuaalisten loukkausten takia -
vaan lapsuuden haavojen takia.
Niiden takia naiset ovat päätyneet prostituoiduiksi -
ja altistuneet ihmiskaupalle.
99 % naisista tarvitsee rukousta, koska he -
tuntevat itsensä hylätyiksi. Ja että heitä ei rakasteta.
Vanhemmat ovat hylänneet heidät. Heidän sydämensä on haavoilla.
Se on altistanut heidät prostituutiolle.
Psalmissa 27 sanotaan: "Vaikka isä ja äiti minut hylkäisivät, -
Herra pitää minusta huolen." (Ps. 27:10)
Kerroit uranaisesta, joka vietiin vieraasen maahan prostituoiduksi.
Kerroit toisenkin tarinan, kun valmistelimme ohjelmaa.
Afrikasta tulee yhä enemmän naisia Bangkokiin prostituoiduiksi.
Eräs nuori nainen tuli sinne hiljattain etsimään rakkautta.
Hän oli tavannut erään miehen internetin deittisivuilla.
Mies osti hänelle lentolipun Bangkokiin.
Siellä hän huomasi, ettei suhde toimi.
Mies sanoi, että kadulla oli tyttöjä hänen maastaan.
He olivat prostituoituja.
Hän oli epätoivoinen, etsi rakkautta -
eikä halunnut palata kotiin tyhjin käsin.
Hän päätti ryhtyä prostituoiduksi.
Se oli hänen oma valintansa siinä tilanteessa.
Tapasimme hänet klinikallamme, jonne hän tuli raskaustestiin.
Hän oli kolmannella kuulla raskaana. Aluksi hän halusi tehdä abortin.
Sanoimme hänelle, että emme voisi tehdä sitä.
Rukoilimme hänen kanssaan ja annoimme hänelle Raamatun.
Hän lähetti viestejä, joissa hän kertoi saavansa lohtua Raamatusta.
Hän päätti pitää lapsen ja on nyt matkalla kotiin.
Olen käynyt Thaimaassa muutaman kerran. Ymmärtääkseni monia -
vetää prostituutioon se, että he haluavat ulkomaalaisen aviomiehen.
Joskus tytöt menevät baareihin töihin toivoen, että jostain -
asiakkaasta tulee heidän miehensä. Siksi monet jatkavat prostituutiota.
Se nuori afrikkalaisnainenkin oli tavannut eurooppalaisen miehen.
Mies lupasi tytölle kuun taivaalta. Mutta hän olikin tasapainoton, -
kontrolloiva ja väkivaltainen. Naisen oli lähdettävä pois.
Olet auttanut monia naisia.
Onko joku koskettanut sinua erityisesti?
Eräs sellainen on nainen, jota kutsun tässä nimellä Gomer.
Hänen haavansa ovat niin syviä, -
ettei hän näytä pääsevän eroon prostituutiosta.
Hän sanoo, että se on ainoa asia, jota hän osaa tehdä.
Äiti vei hänet noitatohtorille viikon vanhana, -
koska ei kyennyt imettämään.
Noitatohtori mursi rituaalissa hänen solisluunsa.
Eräs opettaja raiskasi hänet. Myöhemmin hänet joukkoraiskattiin.
Hänestä tuli narkomaani.
Hän joutui vankilaan ja mielisairaaloihin.
Tapasin hänet kadulla. Hän näytti olevan koditon.
Mutta hän ei näyttänyt samalta kuin muut kodittomat.
Hänen kyntensä olivat lakatut. Ja kadulla hänen vieressään -
oli pari korkeakorkoisia kenkiä.
Kun hän heräsi, kysyin mitä hän teki kadulla.
Hän vastasi, ettei enää halunnut maata miesten kanssa.
Kysyin, haluaisiko hän työtä. Hän vastasi kyllä.
Kysyin, halusiko hän lähteä mukaani NightLightiin.
Hän nousi ylös, laittoi kengät jalkaan ja tarttui käteeni.
Hän oli luonamme 3 kuukautta. Sitten hän palasi takaisin kadulle.
Menimme hänen perässään ja yritimme estää häntä.
Hän itki ja sanoi: "Minun täytyy saada rahaa kauneusleikkaukseen, -
niin että joku näistä miehistä voisi rakastaa minua."
Hän on todella syvästi rikkinäinen.
Hän on kehitykseltään n. 13-vuotias. Me vain rakastamme häntä.
Hän on ottanut Jeesuksen vastaan.
Mutta hän ei näytä pystyvän pysymään poissa kadulta.
Se on hyvin monimutkaista. Rakastan tapaa, jolla Jumala rakastaa häntä.
Jumala löytää hänet jatkuvasti kadulta ja tuo hänet kotiin.
Hän on ollut kadulla koko yön ja on hieman päissään.
Mutta hän tulee sisään ylistämään Jeesusta.
Tulee halattavaksi ja saadakseen muistutuksen siitä, -
että hän kuuluu Jumalalle ja että Jeesus rakastaa häntä.
Jumala ei koskaan luovuta. Hän tietää, mitä kukin on käynyt läpi.
Hän ymmärtää, miksi he tekevät, mitä tekevät.
Ja hän on paras ystävämme.
Se on kaunista. Ja ihmeellistä.
Voisitko kertoa hieman korujen valmistuksesta. Aloititte sen, -
sillä kun tytöt lähtevät baareista, he menettävät tulonsa.
Voitko kertoa hieman siitä?
Siis siitä kun opetatte heitä tekemään koruja ja he työllistyvät.
Käymme säännöllisesti baareissa, jotta ystävystymme naisten kanssa.
Tarjoamme heille myös vaihtoehtoa. Monet ovat valinneet prostituution.
He ovat valinneet uskoa, ettei heistä ole muuhun.
Sanomme heille, että vaikkei heillä ole koulutusta tai työkokemusta, -
prostituutio ei ole ainoa vaihtoehto.
Tarjoamme heille työtä NightLight Designista.
He alkavat kunnioittaa itseään. Se on tärkeää.
Etteivät he pitäisi itseään vain uhreina -
ja jatkuvasti riippuvaisina hyväntekeväisyydestä.
Haluamme, että he kasvavat ja kehittyvät.
Ja tuntevat ylpeyttä siitä mitä tekevät.
Hienoa. Koruja voi tilata netistä.
Sinulla on yksi niistä kaulassasi. Se on kaunis.
Miten me voisimme viedä valoa tuollaiseen pimeyteen?
On tärkeää viedä valoa omaan seurakuntaan, -
näille omille takapihoillemme.
Amerikasta käy miehiä Thaimaassa.
Täällä Amerikassa on paljon tuskaa ja rikkinäisyyttä.
Meitä yhdistää näkymätön ketju, -
joka muuttuu näkyväksi Bangkokissa.
Sekä uhrit että pahantekijät tarvitsevat apua.
Pahantekijöitä istuu seurakuntienne tilaisuuksissa.
Mutta he eivät tiedä, mistä saada apua.
Hoitakaa heidän rikkinäisyyttään ja tuskaansa.
Rukoilkaa meidän puolestamme.
Emme voi auttaa näissä valtavissa ongelmissa ilman esirukousta.
Rahan lahjoittaminen on tärkeää, mutta se ei riitä.
Ei pidä vaan puhua, vaan on toimittava.
Meidän ei tule rakastaa rahaa ja juosta sen perässä.
Mutta jos ansaitsemme rahaa ja Jumala on siunannut meitä, -
Hän on tehnyt sen siksi, että voimme auttaa muita.
On todella tärkeää antaa varoistaan.
On myös oltava silmät ja korvat auki.
Kuten se nainen, joka kuunteli kolumbialaisnaista.
Se voi olla aluksi niin yksinkertaista.
- Ja kun rukoilemme, Jumala toimii.
Kyse on alttiudesta toimia ...
Ihailemme sinua Jumalan naisena. Se mitä teet on upeaa.
Haluan pyytää kaikkia ohjelman katsojia rukoilemaan nyt, -
että Jumala pelastaisi ja parantaisi kahlittuja.
Pyytäkää Häntä näyttämään, mitä te voitte tehdä.
Jumala tarvitsee teitä! Hän ei tee mitään maan päällä ilman omiaan.
Jeesuksen nimessä, valtuutan teidät tekemään kaikkea sitä, -
mihin Jumalan armo tekee teidät kykeneviksi.
Muistakaa, Jumala rakastaa teitä ikuisella rakkaudella.
Menkää kertomaan siitä muillekin.
Tiesitkö että naisia ja lapsia -
pakotetaan työskentelemään orjina.
Kambodzan Poipet on maailmanlaajan -
ihmiskaupan keskuksia.
Xpmissions tekee yhteistyötä -
paikallisten seurakuntien kanssa Poipetissa.
Liity mukaan auttamaan köyhiä ja julistamaan evankeliumia.
Parannamme sairaita ja osoitamme rakkautta hädänalaisille.
Ihmiskauppa koskee miehiä, naisia ja lapsia.
Kirja epäoikeudenmukaisuuden uhrien kärsimyksistä ja pelastuksesta.
"For their tears I died" sisältää kertomuksia -
ihmiskaupan uhreista, jotka ovat päässeet pakenemaan.
Soita ruudulla näkyvään numeroon ja tilaa kirja.
Tai tilaa se netistä osoitteesta xpmedia.com
"Kasva yliluonnollisuuteen" -seminaari.
Yliluonnollista voimaa ja voitelua.
Puhujina Mark Chironna, Che Ahn, Keith Miller, Michael Maiden -
Dennis Falcon, Robert Stearns ja Patricia King.
25. - 27.10.2012 Phoenix, Arizona.
Kumppaniemme avulla ...
lähetämme tiimejä ...
kadotettujen ja kärsivien luo ...
kaikkialle maailmaan ...
ja viemme valoa pimeyteen.
Tule mukaan. Ryhdy kumppaniksemme.
Rekisteröidy osoitteessa xpministries.com
Suomennos: Anna Voionmaa